PCB ने अब तक नहीं दिया है लिखित आश्वासन, सरकार देगी इजाजत
ICC ODI World Cup 2023 - ICC Received No Written assurance regarding Pakistan's participation. भारत में होने वाले वर्ल्ड कप में करीब 5 महीने ही बाकी हैं, पर इंटरनेशनल क्रिकेट काउंसिल (ICC) को पाकिस्तान क्रिकेट बोर्ड से इसमें भाग लेने को लेकर कोई लिखित आश्वन नहीं मिला है
भारत में होने वाले वर्ल्ड कप में करीब 5 महीने ही बाकी हैं, पर इंटरनेशनल क्रिकेट काउंसिल (ICC) को पाकिस्तान क्रिकेट बोर्ड से इसमें भाग लेने को लेकर कोई लिखित आश्वन नहीं मिला है। इससे वर्ल्ड कप में पाकिस्तान के आने पर संशय है। वर्ल्ड कप का पहला मुकाबला 5 अक्टूबर को इंग्लैंड और न्यूजीलैंड के बीच खेले जाने की संभावना है। फाइनल 19 नवंबर को होना है। उम्मीद है कि पाकिस्तान 15 अक्टूबर को वर्ल्ड कप में लीग के दौरान भारत से भिड़ सकता है। हालांकि ICC की ओर से अधिकारिक शेड्यूल जारी नहीं किया गया है।
न्यूज एजेंसी PTI ने ICC के सदस्य के हवाले से कहा है कि भारत का पाकिस्तान आना और पाकिस्तान का भारत जाना BCCI या PCB पर निर्भर नहीं करता है। इसलिए PCB वर्ल्ड कप में अपनी भागीदारी के बारे में ICC को कोई आश्वासन नहीं दे सकता है। उन्होंने कहा कि BCCI की तरह यहां भी पाकिस्तान सरकार स्वीकृति देगी, सरकार से स्वीकृति मिलने के बाद ही PCB फैसला कर सकता है।
पाकिस्तान के मैच बेंगलुरु और चेन्नई में हो सकते हैं
सुरक्षा कारणों से वर्ल्ड कप में पाकिस्तान के अधिकांश मैच BCCI दक्षिण भारत में कराने की योजना तैयार की है। मीडिया रिपोर्ट की मानें तो भारत-पाक के मैच अहमदाबाद में हो सकते हैं और पाकिस्तान के बाकी मैच बेंगलुरु और चेन्नई में करवाया जा सकता है।
PCB ने कोलकाता और चेन्नई कराने का किया है अनुरोध
वहीं पाकिस्तान क्रिकेट बोर्ड ने इंटरनेशनल क्रिकेट काउंसिल को वनडे वर्ल्ड कप के दौरान अपने सभी मैच सुरक्षा कारणों से कोलकाता का ईडन गार्डन और चेन्नई के चेपक स्टेडियम में खेलने का अनुरोध किया है।
12 वेन्यू किए गए हैं शॉर्ट लिस्ट
बता दें कि वर्ल्ड कप 5 अक्टूबर से शुरू हो सकता है और इसके लिए 12 वेन्यू शॉर्ट लिस्ट किए गए हैं। इनमें चेन्नई और कोलकाता भी शामिल हैं। बाकी 10 वेन्यू अहमदाबाद, लखनऊ, मुंबई, राजकोट, बेंगलुरु, दिल्ली, इंदौर, गुवाहाटी, हैदराबाद और धर्मशाला हैं।
वर्ल्ड कप के लिए 8 टीमें डायरेक्ट क्वालिफाई
वर्ल्ड कप में इस बार 10 टीमें भाग लेंगी। इनमें से आठ टीमों ने 13 देशों के 2020 जुलाई से 2023 मई तक हुए सुपर लीग के आधार डायरेक्ट क्वालिफाई किया है। साउथ अफ्रीका क्वालिफाई करने वाली आठवीं टीम बनी है। इसके अलावा भारत, पाकिस्तान, अफगानिस्तान, बांग्लादेश, न्यूजीलैंड, इंग्लैंड और ऑस्ट्रेलिया पहले ही क्वालिफाई कर चुकी हैं।
दो टीमों का चयन जून में होने वाले क्वलिफाइंग टूर्नामेंट के आधार पर होगा। इसमें दो बार वर्ल्ड कप जीतने वाली वेस्टइंडीज और एक बार वर्ल्ड कप जीतने वाली श्रीलंका की टीम भी शामिल है। क्वालिफाइंग में इन दोनों के अलावा आठ और टीमें भी हैं।
स्पोर्ट्स की अन्य खबरें।
भारत-पाकिस्तान वर्ल्ड कप मैच 15 अक्टूबर को हो सकता है:BCCI चाहता है अहमदाबाद में हो मुकाबला, पाकिस्तान राजी नहीं 
वन डे वर्ल्ड कप के दौरान भारत और पाकिस्तान का मैच 15 अक्टूबर को हो सकता है। ICC ने वर्ल्ड कप का ऑफिशियल शेड्यूल अभी जारी नहीं किया है। इस वर्ल्ड कप की मेजबानी भारत को मिली है। टूर्नामेंट 5 अक्टूबर से 19 नवंबर के बीच खेला जाएगा। पूरी खबर पढ़ने के लिए यहां क्लिक करें। 